CELEX: 62019TN0886
Language: et
Date: 2019-12-28 00:00:00
Title: kohtuasi T-886/19: 28. detsembril 2019 esitatud hagi – Design Light & Led Made in Europe ja Design Luce & Led Made in Italy versus komisjon

24.2.2020   
            
            
               ET
            
            
               Euroopa Liidu Teataja
            
            
               C 61/59
            
         
      28. detsembril 2019 esitatud hagi – Design Light & Led Made in Europe ja Design Luce & Led Made in Italy versus komisjon
      (kohtuasi T-886/19)
      (2020/C 61/75)
      Kohtumenetluse keel: itaalia
      
         Pooled
      
      
         Hagejad: Design Light & Led Made in Europe (Milano, Itaalia), Design Luce & Led Made in Italy (Rooma, Itaalia) (esindajad: advokaadid M. Maresca, D. Maresca ja S. Pelleriti)
      
         Kostja: Euroopa Komisjon
      
         Nõuded
      
      Hagejad paluvad Üldkohtul tühistada Euroopa Komisjoni otsus C(2019) 7805, teatavaks tehtud 29. oktoobril 2019, millega jäeti rahuldamata hagejate kaebus Koninklijke Philips N.V vastu.
      
         Väited ja peamised argumendid
      
      Hagi põhjenduseks esitavad hagejad kolm väidet.
      
                  1.
               
               
                  Esimene väide, et on rikutud ELTL artiklit 105
                  
                              —
                           
                           
                              Hagejad viitavad ELTL artikli 105 rikkumisele, kuna komisjon on kasutanud oma kaalutlusõigust ebaseaduslikult, kui ta otsustas, et ei algatama nende kaebuse kohta põhjalikumat uurimist. Nad väidavad sellega seoses, et kostja tugines vääradele hinnangutele tõendite kohta, mis oli esitatud ELTL artiklite 101 ja 102 rikkumiste kohta, ega võtnud nõuetekohaselt arvesse asjassepuutuvat kohtupraktikat.
                           
                        
            
                  2.
               
               
                  Teine väide, et ELTL artiklit 102 on valesti kohaldatud
                  
                              —
                           
                           
                              Hagejad leiavad, et komisjon on vaidlustatud otsusega ekslikult ja ilma mingi tehnilise või õigusliku hinnanguta lugenud ebatõenäoliseks tuvastada ELTL artikli 102 rikkumine nii seoses turgu valitseva seisundiga (seoses Philipsi patentide programmi olemasoluga ja tema tegevusega, mis on sõltumatu konkurentidest ja tarnijatest) kui ka seoses kuritarvitava tegevusega, mis seisnes nii diskrimineerivate hindade kehtestamises kui ka kohustuses sõlmida litsentsilepinguid, sest eeldati tema kõigi patentide rikkumisi, mida ei olnud aga kunagi tõendatud.
                           
                        
            
                  3.
               
               
                  Kolmas väide, et ELTL artiklit 101 on vääralt kohaldatud
                  
                              —
                           
                           
                              Sellega seoses väidavad hagejad, et komisjon on valesti hinnanud ELTL artikli 101 rikkumise kohta esitatud tõendeid, kuna ta järeldas, et ei ole tõenäoline, et PLP programm („Patent Licencing Program“) ja ristkontsessioonilepingud Philipsi, Osrami ja Zumtobeli vahel kujutaks endast selle artikli tähenduses kokkulepet või kooskõlastatud tegevust, nõustudes ilma kontrollimata, et see tegevus on ühepoolne (mis tähendas järelikult sellegipoolest ELTL artikli 102 rikkumise tunnistamist), ja ei võtnud arvesse, et seevastu ka ühepoolselt koostatud leping, nagu siin käsitletud, võib kujutada endast keelatud kokkulepet. Lisaks ei saanud kaebuse esitanud ühendustelt oodata, et nad tõendaks tegelikku kahju tarnijate turule, kuna piisas selles, et nad esitaks asjaolusid, mille põhjal komisjon oleks saanud ja pidanud läbi viia põhjalikuma analüüsi.